2006R0493 — FI — 19.09.2007 — 005.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 493/2006,

annettu 27 päivänä maaliskuuta 2006,

sokerialan yhteisen markkinajärjestelyn uudistukseen liittyvistä siirtymätoimenpiteistä ja asetusten (EY) N:o 1265/2001 ja (EY) N:o 314/2002 muuttamisesta







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 ( 1 ) ja erityisesti sen 44 artiklan, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001 ( 2 ) ja erityisesti sen 7 artiklan 5 kohdan, 15 artiklan 8 kohdan ja 16 artiklan 5 kohdan, sekä katsoo seuraavaa: (1) Olisi toteutettava tarvittavat toimenpiteet, joilla varmistetaan siirtyminen sokerialalla asetuksella (EY) N:o 1260/2001 vahvistetusta järjestelmästä asetuksella (EY) N:o 318/2006 vahvistettuun uuteen järjestelmään. (2) Koska asetuksen (EY) N:o 1260/2001 13 artiklassa säädetty vientivelvoite on poistettu, on syytä vahvistaa toimenpiteet niiden sokerimäärien hallinnoimiseksi, jotka johtuvat kyseisen velvoitteen poistamisesta ja C-sokerijärjestelmän lakkauttamisesta 1 päivästä heinäkuuta 2006 alkaen. Kyseisten toimenpiteiden on oltava yhteisön kansainvälisten velvoitteiden mukaiset. (3) Markkinointivuonna 2005/2006 kiintiön ulkopuolella tuotetun sokerin määrien hallinnoinnin parantamiseksi yritysten olisi voitava siirtää osa kyseisistä määristä markkinointivuodelle 2006/2007. Tässä tarkoituksessa on syytä säätää, että kyseiseen siirtoon sovelletaan sokerin seuraavaan markkinointivuoteen siirtämisen soveltamista koskevista yksityiskohtaisista säännöistä 13 päivänä tammikuuta 1982 annettua komission asetusta (ETY) N:o 65/82 ( 3 ); samalla olisi kuitenkin sallittava siirtopäätöksiä varten tietty joustavuus, jotta siirtyminen nykyjärjestelmästä uuteen järjestelmään helpottuisi. (4) Markkinointivuonna 2005/2006 kiintiön ulkopuolella tuotetun sokerin määrää, jota ei voi siirtää seuraavalle markkinointivuodelle eikä viedä, olisi pidettävä markkinointivuonna 2006/2007 kiintiön ulkopuolella tuotettuna sokerina, jotta se voitaisiin myydä asetuksessa (EY) N:o 318/2006 kyseiselle sokerille vahvistettuihin käyttötarkoituksiin tai – kyseisten markkinointivuosien väliseen siirtymäkauteen liittyvät poikkeukselliset olosuhteet huomioon ottaen – käyttää eläinten rehuna. (5) Valvontaan ja mahdollisten seuraamusten soveltamiseen liittyvistä syistä siihen osaan markkinointivuonna 2005/2006 tuotettua C-sokeria, jota ei siirretä seuraavalle markkinointivuodelle eikä pidetä markkinointivuonna 2006/2007 kiintiön ulkopuolella tuotettuna sokerina, olisi edelleen sovellettava kiintiötä suuremman tuotannon soveltamista koskevista yksityiskohtaisista säännöistä sokerialalla 14 päivänä syyskuuta 1981 annettua komission asetusta (ETY) N:o 2670/81 ( 4 ). (6) Jotta yhteisön markkinoiden tasapaino paranisi ja jotta markkinointivuonna 2006/2007 ei syntyisi uusia sokerivarastoja, olisi säädettävä siirtymätoimenpiteestä tukikelpoisen kiintiötuotannon vähentämiseksi kyseisenä markkinointivuonna. On tarpeen vahvistaa enimmäismäärä, jonka ylittävää yrityksen kiintiötuotantoa pidetään asetuksen (EY) N:o 318/2006 19 artiklan mukaisesti markkinoilta poistettuna tai yrityksen pyynnöstä kyseisen asetuksen 12 artiklassa tarkoitettuna kiintiön ulkopuolisena tuotantona. Koska kyseessä on siirtyminen järjestelmästä toiseen, kyseinen enimmäismäärä olisi laskettava soveltamalla yhtäläisesti asetuksen (EY) N:o 1260/2001 10 artiklassa säädettyä menetelmää ja asetuksen (EY) N:o 318/2006 19 artiklassa säädettyä menetelmää ja otettava samalla huomioon eräiden jäsenvaltioiden erityisponnistelut Euroopan yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20 päivänä helmikuuta 2006 annetulla neuvoston asetuksella (EY) N:o 320/2006 ( 5 ) käyttöönotetun rakenneuudistusrahaston yhteydessä. (7) Markkinointivuoden 2005/2006 kaupan pitämistä koskevien edellytysten noudattamiseksi olisi säädettävä, että eräillä yhteisön alueilla markkinointivuonna 2005/2006 tuotetun sokerin myyntituen ja lisätuen sekä eräistä etuuskohteluun oikeutetuista sokereista, jotka tuodaan ja puhdistetaan toimitusjaksolla 2005/2006, puhdistusteollisuudelle myönnettävän mukautustuen myöntämistä voidaan jatkaa 30 päivän kesäkuuta 2006 jälkeenkin; mukautustukea voidaan myöntää komission asetuksessa (EY) N:o 180/2006 ( 6 ) vahvistetuissa rajoissa. Sen vuoksi kyseisiin tukiin olisi edelleen sovellettava neuvoston asetuksen (EY) N:o 1260/2001 soveltamista koskevista yksityiskohtaisista säännöistä Ranskan merentakaisissa departementeissa tuotetun sokerin myymiseksi ja hintaedellytysten yhtenäistämiseksi etuuskohtelun alaisen raakasokerin kanssa 30 päivänä heinäkuuta 2001 annettua komission asetusta (EY) N:o 1554/2001 ( 7 ) ja etuuskohteluun oikeutetun raa'an ruokosokerin puhdistusteollisuudelle myönnettävän mukautustuen soveltamista koskevista yksityiskohtaisista säännöistä sekä puhdistusteollisuudelle myönnettävän mukautustuen ja lisätuen tarkistamisesta sokerialalla 13 päivänä elokuuta 2001 annettua komission asetusta (EY) N:o 1646/2001 ( 8 ). Samaten on syytä edelleen rajoittaa kyseisen sokerin osalta etuuskohteluun oikeutettujen sokerien puhdistus tiettyihin puhdistamoihin, jatkaa arvioitujen enimmäishankintatarpeiden valvontaa ja säätää neuvoston asetuksen (EY) N:o 1260/2001 soveltamista koskevien yksityiskohtaisten sääntöjen vahvistamisesta markkinointivuosiksi 2003/2004, 2004/2005 ja 2005/2006 puhdistusteollisuuden raakasokerin arvioitujen enimmäistarpeiden osalta 18 päivänä elokuuta 2003 annetun komission asetuksen (EY) N:o 1460/2003 ( 9 ) soveltamisen jatkamisesta. (8) Markkinointivuoden 2005/2006 tuotantomaksujen laskennan, vahvistamisen ja perimisen varmistamiseksi on syytä jatkaa kiintiöjärjestelmän soveltamista koskevista yksityiskohtaisista säännöistä sokerialalla 20 päivänä helmikuuta 2002 annetun komission asetuksen (EY) N:o 314/2002 ( 10 ) ja neuvoston asetuksen (ETY) N:o 1785/81 soveltamista koskevista yksityiskohtaisista säännöistä sokerialan tietojen ilmoittamiseksi 29 päivänä huhtikuuta 1996 annetun komission asetuksen (EY) N:o 779/96 ( 11 ) eräiden säännösten soveltamista 30 päivän kesäkuuta 2006 jälkeenkin. Maksut lasketaan säännöllisesti ajantasaistettujen tilastotietojen perusteella. Koska maksut vahvistetaan nyt viimeisen kerran markkinointivuosien 2001/2002 ja 2005/2006 väliselle koko ajalle ilman, että niitä on aikaisempien vuosien tapaan mahdollista mukauttaa ajantasaistettujen tietojen perusteella, maksujen laskentaa ja vahvistamista olisi lykättävä 15 päivään helmikuuta 2007 maksujen luotettavuuden ja käytettyjen tilastotietojen asianmukaisuuden varmistamiseksi. (9) Jotta kemianteollisuuden toimitukset voidaan varmistaa siirryttäessä vanhasta järjestelmästä 1 päivänä heinäkuuta 2006 käyttöönotettavaan uuteen järjestelmään, neuvoston asetuksen (EY) N:o 1260/2001 soveltamista koskevista yksityiskohtaisista säännöistä tiettyjen kemianteollisuudessa käytettävien sokerialan tuotteiden tuotantotuen myöntämisen osalta 27 päivänä kesäkuuta 2001 annetun komission asetuksen (EY) N:o 1265/2001 ( 12 ) eräiden säännösten soveltamista olisi jatkettava 30 päivän kesäkuuta 2006 jälkeenkin ennen kyseistä päivämäärää myönnettyihin tukitodistuksiin. Koska uudessa järjestelmässä kemianteollisuus voi käyttää kiintiön ulkopuolista sokeria, tukitodistusten voimassaoloa olisi lyhennettävä ja rajoitettava tuen myöntäminen markkinointivuoden 2005/2006 kiintiötuotantoon. (10) Asetuksen (EY) N:o 318/2006 1 artiklan 2 kohdassa määritellään markkinointivuoden kestoksi 1 päivän lokakuuta ja 30 päivän syyskuuta välinen ajanjakso. Asetuksessa (EY) N:o 1260/2001 vahvistettu markkinointivuosi 2005/2006 päättyy kuitenkin 30 päivänä kesäkuuta 2006. Sen vuoksi markkinointivuosi 2006/2007 on vahvistettu alkamaan 1 päivänä heinäkuuta 2006 ja päättymään 30 päivänä syyskuuta 2007, eli se kestää 15 kuukautta. Kyseisen markkinointivuoden kiintiöitä ja perinteistä hankintatarvetta puhdistusta varten olisi syytä korottaa ylimääräisten kolmen kuukauden huomioon ottamiseksi, sillä kiintiöt ja hankintatarpeet on aiemmin vahvistettu ja tullaan kyseisen markkinointivuoden jälkeen jälleen vahvistamaan 12 kuukaudelle; määrät olisi vahvistettava ottaen huomioon edellisten ja seuraavien markkinointivuosien määrät. Siirtymäkauden kiintiöiden olisi katettava markkinointivuoden 2006/2007 alun sokerintuotanto, joka saadaan ennen 1 päivää tammikuuta 2006 kylvetyistä juurikkaista. (11) Asetukset (EY) N:o 1265/2001 ja (EY) N:o 314/2002 olisi sen vuoksi muutettava. (12) Tässä asetuksessa säädetyt toimenpiteet ovat sokerin hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







I LUKU

SIIRTYMÄTOIMENPITEET

1 artikla

Kiintiöiden siirtäminen seuraavalle markkinointivuodelle

1. Poiketen siitä, mitä asetuksen (EY) N:o 1260/2001 14 artiklassa säädetään, kukin yritys voi asetuksen (ETY) N:o 65/82 2 artiklan 1 kohdan toisessa alakohdassa säädetyissä rajoissa 31 päivään lokakuuta 2006 mennessä päättää markkinointivuonna 2005/2006 tuotetun C-sokerin määrästä, jonka se siirtää markkinointivuodelle 2006/2007, tai muuttaa ennen tämän asetuksen voimaantuloa tehtyä siirtopäätöstään.

2. Yritysten, jotka tekevät 1 kohdassa tarkoitetun siirtopäätöksen tai muuttavat päätöstään, on

a) annettava siirretyn sokerin määrä tiedoksi asianomaiselle jäsenvaltiolle ennen 31 päivää lokakuuta 2006;

b) sitouduttava varastoimaan siirretty määrä 31 päivään lokakuuta 2006 asti.

3. Markkinointivuodelle 2006/2007 siirrettyyn markkinointivuoden 2005/2006 B- ja C-sokeriin sovelletaan asetusta (ETY) N:o 65/82.

4. Jäsenvaltioiden on annettava komissiolle tiedoksi kunkin yrityksen markkinointivuodelle 2006/2007 siirretyt markkinointivuoden 2005/2006 B- ja C-sokerin määrät viimeistään 30 päivänä marraskuuta 2006.

2 artikla

C-sokeri

▼M1

1. Markkinointivuonna 2005/2006 tuotettua C-sokeria, jota ei ole viety ennen 23 päivää toukokuuta 2006 myönnetyn vientitodistuksen mukaisesti, pidetään samasta päivästä alkaen asetuksen (EY) N:o 318/2006 12 artiklassa tarkoitettuna markkinointivuonna 2006/2007 kiintiön ulkopuolella tuotettuna sokerina, sanotun kuitenkaan rajoittamatta 1 artiklan mukaisesti tehtyjen siirtopäätösten soveltamista.

▼B

2. Poiketen siitä, mitä asetuksen (EY) N:o 318/2006 15 artiklassa säädetään, ylijäämämaksua ei peritä tämän artiklan 1 kohdassa tarkoitetuista C-sokerin määristä, jotka käytetään eläinten rehuksi noudattaen samoja valvontaedellytyksiä kuin komissio on vahvistanut asetuksen (EY) N:o 318/2006 13 artiklan 2 kohdassa tarkoitetulle teollisuudelle tarkoitetulle sokerille.

3. Markkinointivuoden 2005/2006 C-sokerin tuotantoon sovelletaan asetusta (ETY) N:o 2670/81, lukuun ottamatta tämän artiklan 1 kohdassa tarkoitettua sokeria, joka on siirretty tai jota pidetään markkinointivuoden 2006/2007 kiintiön ulkopuolella tuotettuna sokerina.

Markkinointivuoden 2005/2006 vähimmäishintaa A sovelletaan sokerijuurikkaaseen, joka vastaa asetuksen (ETY) N:o 2670/81 3 artiklassa tarkoitettua sokerimäärää.

3 artikla

Ennakoiva markkinoiltapoisto

▼M5

1. Jokaisen yrityksen sitä osuutta markkinointivuoden 2006/2007 sokerin, isoglukoosin tai inuliinisiirapin tuotannosta, joka tuotetaan asetuksen (EY) N:o 318/2006 liitteessä IV tarkoitetuissa kiintiöissä ja joka ylittää tämän artiklan 2 kohdan mukaisesti vahvistetun enimmäismäärän, pidetään markkinoilta poistettuna mainitun asetuksen 19 artiklan mukaisesti tai, asianomaisen yrityksen sokerin osalta ennen 31 päivää tammikuuta 2007 ja isoglukoosin osalta ennen 30 päivää syyskuuta 2007 tekemästä pyynnöstä, kokonaan tai osittain mainitun asetuksen 12 artiklan mukaisena kiintiön ulkopuolisena tuotantona.

▼M2

2. Edellä 1 kohdassa tarkoitettu enimmäismäärä vahvistetaan kullekin yritykselle kertomalla sen 1 kohdassa tarkoitettu kiintiö seuraavien kertoimien summalla:

a) liitteessä I asianomaiselle jäsenvaltiolle vahvistettu kerroin;

b) kerroin, joka saadaan jakamalla markkinointivuonna 2006/2007 asianomaisessa jäsenvaltiossa asetuksen (EY) N:o 320/2006 3 artiklan mukaisesti luovutettujen kiintiöiden kokonaismäärä kyseiselle jäsenvaltiolle tämän asetuksen liitteessä IV vahvistetulla kiintiöllä. Komissio vahvistaa tämän kertoimen viimeistään 15 päivänä lokakuuta 2006.

Jos kertoimien summa on suurempi kuin 1,0000, enimmäismääräksi vahvistetaan 1 kohdassa tarkoitettu kiintiö.

▼B

3. Edellä 1 kohdan mukaisesti markkinoilta poistetun sokerin tuotantoa vastaavaan juurikasmäärään sovellettava vähimmäishinta on markkinointivuoden 2007/2008 vähimmäishinta.

4. Asetuksen (EY) N:o 318/2006 6 artiklan 5 kohdassa tarkoitettu velvollisuus koskee tämän artiklan 1 kohdassa tarkoitettua enimmäismäärää vastaavaa juurikasmäärää.

5. Jäsenvaltioiden on ilmoitettava komissiolle ennen 1 päivää heinäkuuta 2006 arvio sokerin, isoglukoosin ja inuliinisiirapin määristä, joita pidetään markkinoilta poistettuina tämän artiklan mukaisesti.

▼M3

3 a artikla

Kiintiösokerin käyttö

1. Jäsenvaltioiden toimivaltaiset viranomaiset voivat sallia valmistajan pyynnöstä komission asetuksen (EY) N:o 967/2006 ( 13 ) 6 artiklassa tarkoitettujen sopimusten mukaisten, syyskuun 30 päivään 2007 asti toteutettavien teollisuussokerin toimitusten osalta, että kiintiön ulkopuolella tuotetun teollisuussokerin sijasta toimitetaan valmistajan kiintiössä tuottama sokerimäärä, tämän asetuksen 3 artiklan mukaisesti poistettu sokeri mukaan lukien.

2. Edellä 1 kohdan mukaisesti toimitetut sokerimäärät kirjataan jalostajalle markkinointivuonna 2007/2008 asetuksen (EY) N:o 967/2006 4 artiklan 1 kohdan toisen alakohdan a alakohdan mukaisesti toimitetuksi teollisuuden raaka-aineeksi.

3. Asetuksen (EY) N:o 967/2006 8 ja 10 artiklassa säädetyissä tiedonannoissa on ilmoitettava erikseen tämän artiklan 1 kohdan mukaisesti toimitettu määrä.

▼B

4 artikla

Tuki Ranskan merentakaisissa departementeissa tuotetulle sokerille

1. Ranskan merentakaisissa departementeissa markkinointivuonna 2005/2006 tuotetulle sokerille, joka puhdistetaan ja/tai kuljetetaan 1 päivän heinäkuuta 2006 ja 31 päivän lokakuuta 2006 välisenä aikana, myönnetään myyntitukea ja lisätukea.

Tukia sovelletaan asianomaisen sokerin määriin asetuksen (EY) N:o 1260/2001 7 artiklan 4 kohdassa sekä 38 artiklan 3 ja 4 kohdassa tarkoitettujen tukien sijasta.

Myyntituki koskee

— Ranskan merentakaisissa departementeissa tuotettujen sokerien puhdistusta Euroopassa sijaitsevien yhteisön alueiden puhdistamoissa, ja se myönnetään erityisesti niiden saannon mukaan,

— Ranskan merentakaisissa departementeissa tuotettujen sokerien kuljetusta Euroopassa sijaitseville yhteisön alueille ja tarvittaessa niiden varastointia kyseisissä departementeissa.

2. Markkinointivuonna 2005/2006 kiintiöissä tuotettuun sokeriin sovelletaan tämän artiklan 1 kohdassa tarkoitetun myyntituen ja lisätuen osalta asetuksia (EY) N:o 1554/2001 ja (EY) N:o 1646/2001.

▼M2

Asetuksen (EY) N:o 1554/2001 2 artiklan 1 kohdan b alakohdassa tarkoitetuksi kiinteäksi määräksi vahvistetaan 1 päivän heinäkuuta ja 30 päivän lokakuuta 2006 väliseksi ajaksi 34,19 euroa tonnilta.

▼B

3. Tätä artiklaa sovellettaessa puhdistamolla tarkoitetaan teknistä yksikköä, jonka ainoa toiminta on raakasokerin tai ennen sokerin jähmettämistä tuotettujen siirappien puhdistaminen.

5 artikla

Puhdistustuki

1. Puhdistusteollisuudelle myönnetään mukautustukea sellaisesta etuuskohteluun oikeutetusta raa'asta ruokosokerista, joka tuodaan Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen ( 14 ) liitteessä IV olevan pöytäkirjan nro 3 mukaisesti ja puhdistetaan toimitusjakson 2005/2006 osalta 1 päivän heinäkuuta 2006 ja 30 päivän syyskuuta 2006 välisenä aikana.

Kyseinen tuki maksetaan puhdistamoille. Sitä sovelletaan asetuksen (EY) N:o 1260/2001 38 artiklan 1, 2 ja 4 kohdassa tarkoitetun tuen sijasta asetuksessa (EY) N:o 180/2006 tarkoitettuihin määriin, joita ei ole vielä puhdistettu 1 päivänä heinäkuuta 2006.

2. Markkinointivuoden 2005/2006 osalta etuuskohteluun oikeutettuun puhdistettuun sokeriin sovelletaan asetusta (EY) N:o 1646/2001.

3. Jollei kyseessä ole ylivoimainen este ja jos asetuksen (EY) N:o 1260/2001 39 artiklan 2 kohdassa vahvistetut jonkin jäsenvaltion arvioidut enimmäishankintatarpeet ylittyvät markkinointivuonna 2005/2006, ylitystä vastaavasta määrästä on maksettava kyseisenä markkinointivuonna voimassa olevaa täysimääräistä tuontitullia vastaava määrä, jota korotetaan 115,40 eurolla tonnilta valkoisen sokerin ekvivalenttia.

4. Tämän artiklan 3 kohdassa tarkoitetun, puhdistusteollisuuden arvioitujen enimmäishankintatarpeiden ylityksen valvontaan ja mahdollisiin seuraamuksiin sovelletaan asetusta (EY) N:o 1460/2003.

5. Tätä artiklaa sovellettaessa puhdistamolla tarkoitetaan teknistä yksikköä, jonka ainoa toiminta on raakasokerin tai ennen sokerin jähmettämistä tuotettujen siirappien puhdistaminen.

6 artikla

Maksut

Markkinointivuoden 2005/2006 maksujen vahvistamiseen ja perimiseen sovelletaan asetusta (EY) N:o 314/2002, sellaisena kuin se on muutettuna tällä asetuksella, mukaan luettuina asetuksen (EY) N:o 1260/2001 15 artiklan 2 kohdassa säädetyt markkinointivuosien 2001/2002–2004/2005 maksujen laskentaan liittyvät tarkistukset.

7 artikla

Tuotantotuet

Tuotantotukitodistuksiin, joita myönnetään 30 päivään kesäkuuta 2006 saakka, sovelletaan asetuksen (EY) N:o 1265/2001, sellaisena kuin se on muutettuna tällä asetuksella, 1, 2, 3, 11, 14, 15 artiklaa sekä 17–21 artiklaa.

8 artikla

Ilmoitukset

Asetusta (EY) N:o 779/96 sovelletaan 30 päivään syyskuuta 2006.

9 artikla

Siirtymäkauden kiintiöt

1. Jäsenvaltioille myönnetään markkinointivuodeksi 2006/2007 liitteessä II olevassa A osassa esitetyn mukaisesti 497 780 tonnin suuruinen siirtymäkauden sokerikiintiö.

Ensimmäisessä alakohdassa tarkoitettu kiintiö on varattu ennen 1 päivää tammikuuta 2006 kylvetyistä juurikkaista tuotetulle sokerille. Tällaisten juurikkaiden asetuksen (EY) N:o 318/2006 5 artiklassa tarkoitetuksi vähimmäishinnaksi vahvistetaan 47,67 euroa tonnilta.

▼M2

Jos jonkin yrityksen tämän kohdan mukaisesti vahvistetut siirtymäkauden kiintiöt ylittävät markkinointivuoden 2006/2007 mukaisen tuotannon, jäsenvaltio voi myöntää sen kiintiöissä jäljellä olevat määrät markkinointivuodeksi 2007/2008.

▼B

2. Jäsenvaltioille myönnetään markkinointivuodeksi 2006/2007 liitteessä II olevassa B osassa esitetyn mukaisesti 126 921 tonnin suuruinen siirtymäkauden isoglukoosikiintiö.

3. Jäsenvaltioille myönnetään markkinointivuodeksi 2006/2007 liitteessä II olevassa C osassa esitetyn mukaisesti siirtymäkauden inuliinisiirappikiintiö, jonka suuruus on 80 180 tonnia kuiva-ainetta sokeri/isoglukoosiekvivalenttina ilmoitettuna.

▼M4

3 a. Jäsenvaltiot myöntävät markkinointivuodeksi 2006/2007 yrityksille, joilla on asetuksen (EY) N:o 318/2006 7 artiklan 2 kohdan mukainen sokerikiintiö mainitulle markkinointivuodelle ja jotka ovat käyttäneet kyseistä kiintiötä yksinomaan sokerin tuottamiseen melassista uuttamalla, siirtymäkauden kiintiön, joka on 25 prosenttia mainitusta kiintiöstä. Siirtymäkauden kiintiötä voidaan käyttää vain sokerin tuottamiseen melassista uuttamalla.

▼B

4. ►M4 Edellä 1, 2, 3 ja 3 a kohdassa säädettyihin siirtymäkauden kiintiöihin: ◄

a) ei sovelleta asetuksen (EY) N:o 320/2006 11 artiklan 2 kohdassa säädettyä väliaikaista rakenneuudistusmaksua;

b) ei voi saada asetuksessa (EY) N:o 320/2006 säädettyjä tukia.

5. Jäsenvaltioiden on jaettava siirtymäkauden kiintiöt alueelleen sijoittautuneille sokeria, isoglukoosia tai inuliinisiirappia tuottaville yrityksille, jotka on hyväksytty asetuksen (EY) N:o 318/2006 17 artiklan mukaisesti; jako on tehtävä puolueettomin perustein sekä varmistaen tuottajien tasavertainen kohtelu ja estäen markkinoiden ja kilpailun vääristyminen.

▼M4

6. Jäsenvaltioiden on annettava komissiolle tiedoksi:

a) ennen 15 päivää heinäkuuta 2006 1, 2 ja 3 kohdan mukaisesti myönnettyjen siirtymäkauden kiintiöiden jakautuminen yrityksille;

b) ennen 30 päivää kesäkuuta 2007 3 a kohdan mukaisesti myönnettyjen siirtymäkauden kiintiöiden jakautuminen yrityksille.

7. Jäsenvaltioiden on otettava käyttöön valvontajärjestelmä ja toteutettava tarvittavat toimenpiteet 1, 2, 3 ja 3 a kohdassa tarkoitettujen tuotteiden tuotannon ja erityisesti sen varmistamiseksi, että sokeri on saatu ennen 1 päivää tammikuuta 2006 kylvetyistä sokerijuurikkaista.

Jäsenvaltioiden on ilmoitettava komissiolle toteutetut valvontatoimenpiteet ja niiden tulokset ennen 31 päivää joulukuuta 2007.

▼B

10 artikla

Perinteinen hankintatarve puhdistusta varten

Asetuksen (EY) N:o 318/2006 29 artiklan 1 kohdassa tarkoitettua perinteistä hankintatarvetta lisätään markkinointivuodeksi 2006/2007 liitteessä III esitetyillä määrillä.

▼M2

10 a artikla

Yrityksen sulauttaminen tai luovuttaminen

Asianomaisten yritysten pyynnöstä ja poiketen siitä, mitä asetuksen (EY) N:o 318/2006 liitteessä V olevassa V kohdassa säädetään, jos sulauttaminen tai luovuttaminen tapahtuu 1 päivän heinäkuuta ja 30 päivän syyskuuta 2006 välisenä aikana, mainitun liitteen II ja III kohdassa tarkoitettujen toimenpiteiden vaikutukset näkyvät markkinointivuonna 2006/2007.

▼B







II LUKU

ASETUSTEN (EY) N:O 1265/2001 JA (EY) N:O 314/2002 MUUTTAMINEN

11 artikla

Asetuksen (EY) N:o 1265/2001 muuttaminen

Muutetaan asetus (EY) N:o 1265/2001 seuraavasti:

1) Lisätään 11 artiklaan seuraava kohta: ”5. Jäsenvaltion toimivaltaisen viranomaisen on asianomaisen pyynnöstä peruutettava tukitodistus, jota ei ole käytetty kokonaan ja jonka voimassaolo ei ole vielä päättynyt. Siihen liittyvä vakuus vapautetaan siltä osin kuin todistusta ei ole käytetty. Jäsenvaltion on ilmoitettava komissiolle kunkin kuukauden lopussa edellisen kuun aikana peruutetut tukitodistukset todistuksen myöntämiskuukauden mukaan jaoteltuina.”

2) Lisätään 14 artiklaan seuraava kohta: ”3. Tukitodistus on voimassa vain 1 artiklassa tarkoitetuille perustuotteille, jotka saadaan markkinointivuoden 2005/2006 tai sitä edeltävien markkinointivuosien kiintiötuotannosta.”

3) Lisätään 15 artiklaan virke seuraavasti: ”Tukitodistukset eivät kuitenkaan voi olla voimassa 31 päivän elokuuta 2006 jälkeen.”

4) Lisätään 17 artiklaan seuraava kohta: ”3. Jäsenvaltioiden on toteutettava tarvittavat lisätoimenpiteet erityisesti 14 artiklan 3 kohdan säännösten moitteettoman soveltamisen varmistamiseksi.”

12 artikla

Asetuksen (EY) N:o 314/2002 muuttaminen

Muutetaan asetus (EY) N:o 314/2002 seuraavasti:

1) Poistetaan 4 a artiklan 5 kohta.

2) Lisätään 4 c artiklan 1 kohdan kolmanteen alakohtaan virke seuraavasti: ”Markkinointivuotta 2005/2006 koskeva tiedonanto on kuitenkin toimitettava ennen 1 päivää joulukuuta 2006.”

3) Muutetaan 8 artikla seuraavasti: a) Lisätään 1 kohtaan seuraava alakohta: ”Markkinointivuoden 2005/2006 osalta ensimmäisen alakohdan a ja b alakohdassa tarkoitetut kertoimet vahvistetaan kuitenkin ennen 15 päivää helmikuuta 2007.” b) Muutetaan 2 kohta seuraavasti: i) Lisätään ensimmäiseen alakohtaan virke seuraavasti: ”Markkinointivuoden 2005/2006 osalta jäännökset on vahvistettava ennen 28 päivää helmikuuta 2007.” ii) Lisätään toiseen alakohtaan virke seuraavasti: ”Markkinointivuoden 2005/2006 osalta maksut on suoritettava ennen 15 päivää huhtikuuta 2007.”







III LUKU

LOPPUSÄÄNNÖS

13 artikla

Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä heinäkuuta 2006. Tämän asetuksen 1 ja 3 artiklaa sekä 11 artiklan 3 kohtaa sekä 12 artiklan 1 kohtaa sovelletaan kuitenkin sen voimaantulopäivästä. ►M1 Asetuksen 2 artiklaa sovelletaan 23 päivästä toukokuuta 2006. ◄

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I







Asetuksen 3 artiklan 2 kohdan a alakohdassa tarkoitetut kertoimet Jäsenvaltio Kerroin Belgia 0,8558 Tšekki 0,9043 Tanska 0,8395 Saksa 0,8370 Kreikka 0,8829 Espanja 0,8993 Ranska (emämaa) 0,8393 Ranska (merentak. depart.) 0,8827 Irlanti 0,8845 Italia 0,8621 Latvia 0,9136 Liettua 0,9141 Unkari 0,9061 Alankomaat 0,8475 Itävalta 0,8522 Puola 0,8960 Portugali (manner) 0,8852 Portugali (Azorit) 0,8845 Slovenia 0,8844 Slovakia 0,8833 Suomi 0,8841 Ruotsi 0,8845 Yhd. kuningaskunta 0,8834









LIITE II







Osa A: Asetuksen 9 artiklan 1 kohdassa tarkoitetut siirtymäkauden sokerikiintiöt Jäsenvaltio Siirtymäkauden sokerikiintiö 2006/2007 (tonnia valkoista sokeria) Espanja 324 000 Italia 121 187 Portugali 52 593 Yhteensä 497 780







Osa B: Asetuksen 9 artiklan 2 kohdassa tarkoitetut siirtymäkauden isoglukoosikiintiöt Jäsenvaltio Siirtymäkauden isoglukoosikiintiö 2006/2007 (tonnia kuiva-ainetta) Belgia 17 898 Saksa 8 847 Kreikka 3 223 Espanja 20 645 Ranska 4 962 Italia 5 076 Unkari 34 407 Alankomaat 2 275 Puola 6 695 Portugali 2 479 Slovakia 10 637 Suomi 2 968 Yhdistynyt kuningaskunta 6 809 Yhteensä 126 921







Osa C: Asetuksen 9 artiklan 3 kohdassa tarkoitetut siirtymäkauden inuliinisiirappikiintiöt Jäsenvaltio Siirtymäkauden inuliinisiirappikiintiö 2006/2007 (tonnia kuiva-ainetta, sokeri/isoglukoosiekvivalenttina ilmoitettuna) Belgia 53 812 Ranska 6 130 Alankomaat 20 238 Yhteensä 80 180









LIITE III







Asetuksen 10 artiklassa tarkoitettu siirtymäkauden perinteinen hankintatarve puhdistusta varten Jäsenvaltio Siirtymäkauden perinteinen hankintatarve puhdistusta varten 2006/2007 (tonnia valkoista sokeria) Ranska 74 157 Portugali 72 908 Slovenia 4 896 Suomi 14 981 Yhdistynyt kuningaskunta 282 145 Yhteensä 479 087

▼M2









LIITE IV

(Asetuksen 3 artiklassa tarkoitetut kiintiöt)







Jäsenvaltio tai alueet sokeri iosglukoosi inuliinisiirappi (1) (2) (3) (4) Belgia 819 812 71 592 215 247 Tšekki 454 862 — — Tanska 420 746 — — Saksa 3 416 896 35 389 — Kreikka 317 502 12 893 — Espanja 996 961 82 579 — Ranska (ilman merentakaisia alueita) 3 288 747 19 846 24 521 Ranska (merentakaiset departementit) 480 245 — — Irlanti 199 260 — — Italia 1 557 443 20 302 — Latvia 66 505 — — Liettua 103 010 — — Unkari 401 684 137 627 — Alankomaat 864 560 9 099 80 950 Itävalta 387 326 — — Puola 1 671 926 26 781 — Portugali (manneralue) 69 718 9 917 — Portugali (Azorit) 9 953 — — Slovenia 52 973 — — Slovakia 207 432 42 547 — Suomi 146 087 11 872 — Ruotsi 368 262 — — Yhdistynyt kuningaskunta 1 138 627 27 237 —